Έμεινα στο σπίτι της Πολυκαρπίας για μια βραδιά και η φιλοξενία της ήταν πολύ καλή. Το σπίτι ήταν πεντακάθαρο και μύριζε χλωρίνη. Όλα ήταν πολύ προσεγμένα και παρά το μικρό του μέγεθος δεν του έλειπε τίποτα. Το μόνο που έλειψε σε εμένα ήταν η τηλεόραση αλλά όπως με ενημέρωσε η Πολυκαρπία αποτελεί στάση ζωής της οικογένειάς της το να μην έχουν τηλεοράσεις στο σπίτι της. Αυτό είναι κάτι πραγματικά αξιοθαύμαστο και την συγχαίρω για αυτή της την επιλογή. Καταφέραμε επίσης μαζί με την Πολυκαρπία και τον αδερφό της να κάνουμε μια πολύ όμορφη και εποικοδομητική συζήτηση. Θα χαρώ πολύ την επόμενη φορά να επισκεφτώ και πάλι το σπίτι της Πολυκαρπίας.